hippocrates-et-corpus-hippocraticum.prognosticon 11
διαχώρημα δέ ἐστιν ἄριστον τὸ μαλθακόν τε καὶ ξυνεστηκὸς , καὶ τὴν ὥρην ἥνπερ καὶ ὑγιαίνοντι ὑπεχώρεε , πλῆθος δὲ πρὸς λόγον τῶν ἐσιόντων · τοιαύτης γὰρ ἐούσης τῆς διεξόδου , ἡ κάτω κοιλίη ὑγιαίνοι ἄν . εἰ δὲ εἴη ὑγρὸν τὸ διαχώρημα , ξυμφέρει μήτε τρύζειν , μήτε πυκνόν τι εἶναι , καὶ κατʼ ὀλίγον ὑποχωρέειν · κοπιῶν γὰρ ὁ ἄνθρωπος ὑπὸ τῆς ξυνεχέος ἐξαναστάσιος ἀγρυπνοίη ἄν · εἰ δὲ ἀθρόον πολλάκις διαχωρέει , κίνδυνος λειποθυμῆσαι . ἀλλὰ χρὴ κατὰ τὸ πλῆθος τῶν ἐσιόντων ἢ δὶς ἢ τρὶς τῆς ἡμέρης ὑποχωρέειν , καὶ τῆς νυκτὸς ἅπαξ , πλείονα δʼ ἐπὶ τὸ πρωϊ , ὥσπερ ξύνηθές ἐστι τῷ ἀνθρώπῳ . παχύνεσθαι δὲ χρὴ τὸ διαχώρημα , ἰούσης πρὸς κρίσιν τῆς νούσου . Ὑπόπυῤῥον δὲ ἔστω καὶ μὴ λίην δυσῶδες . ἐπιτήδειον δὲ καὶ ἕλμινθας στρογγύλας διεξιέναι μετὰ τοῦ διαχωρήματος , πρὸς κρίσιν ἰούσης τῆς νούσου . δεῖ δὲ ἐν παντὶ τῷ νουσήματι λαπαρὴν τὴν κοιλίην εἶναι καὶ εὔογκον . ὑδαρὲς δὲ κάρτα , ἢ λευκὸν , ἢ χλωρὸν , ἢ ἐρυθρὸν ἰσχυρῶς , ἢ ἀφρῶδες διαχωρέειν , πονηρὰ ταῦτα πάντα . ἔτι δὲ πονηρὸν , καὶ σμικρόν τε ἐὸν , καὶ γλισχρὸν , καὶ λευκὸν , καὶ ὑπόχλωρον , καὶ λεῖον . τουτέων δὲ θανατωδέστερα ἂν εἴη τὰ μέλανα , ἢ λιπαρὰ , ἢ πελιὰ , ἢ ἰώδεα , ἢ κάκοδμα . τὰ δὲ ποικίλα , χρονιώτερα μὲν τουτέων , ὀλέθρια δὲ οὐδὲν ἧσσον · ἔστι δὲ τὰ τοιαῦτα ξυσματώδεα , καὶ χολώδεα , καὶ πρασοειδέα , καὶ μέλανα , ποτὲ μὲν ὁμοῦ διεξερχόμενα ἀλλήλοισι , ποτὲ δὲ κατὰ μέρος . φῦσαν δὲ ἄνευ ψόφου καὶ περδήσιος διεξιέναι ἄριστον · κρέσσον δὲ καὶ ξὺν ψόφῳ διελθεῖν ἢ αὐτοῦ ἀνειλέεσθαι · καὶ οὕτω διελθοῦσα σημαίνει ἢ πονέειν τι τὸν ἄνθρωπον , ἢ παραφρονέειν , ἢν μὴ ἑκὼν ὁ ἄνθρωπος οὕτω τὴν ἄφεσιν τῆς φύσης ποιήσηται . τοὺς δὲ ἐκ τῶν ὑποχονδρίων πόνους τε καὶ κυρτώματα , ἢν ᾖ νεαρὰ καὶ μὴ ξὺν φλεγμονῇ , λύει βορβορυγμὸς ἐγγενόμενος ἐν τῷ ὑποχονδρίῳ , καὶ μάλιστα μὲν διεξιὼν ξὺν κόπρῳ τε καὶ οὔρῳ καὶ φύσῃ , ἢν δὲ μὴ , καὶ αὐτὸς δὴ περαιωθεὶς ὠφελέει · ὠφελέει δὲ καὶ ὑποκαταβὰς ἐς τὰ κάτω χωρία .
Lemmas: διαχώρημα δέ εἰμί ἀγαθός ὁ μαλθακός τε καί συνίστημι , καί ὁ ὥρα ὅς καί ὑγιαίνω ὑποχωρέω , πλῆθος δέ πρός λόγος ὁ εἰσέρχομαι · τοιοῦτος γάρ εἰμί ὁ διέξοδος , ὁ κάτω κοιλία ὑγιαίνω ἄν . εἰ δέ εἰμί ὑγρός ὁ διαχώρημα , συμφέρω μήτε τρύζω , μήτε πυκνός τις εἰμί , καί κατά ὀλίγος ὑποχωρέω · κοπιάω γάρ ὁ ἄνθρωπος ὑπό ὁ συνεχής ἐξανάστασις ἀγρυπνέω ἄν · εἰ δέ ἀθρόος πολλάκις διαχωρέω , κίνδυνος λειποθυμέω . ἀλλά χρή κατά ὁ πλῆθος ὁ εἰσέρχομαι ἤ δίς ἤ τρίς ὁ ἡμέρα ὑποχωρέω , καί ὁ νύξ ἅπαξ , πολύς δέ ἐπί ὁ πρωΐ , ὥσπερ συνηθέω εἰμί ὁ ἄνθρωπος . παχύνω δέ χρή ὁ διαχώρημα , ἔρχομαι πρός κρίσις ὁ νόσος . ὑπόπυρρος δέ εἰμί καί μή λίαν δυσώδης . ἐπιτήδειος δέ καί ἕλμινς στρογγύλος διεξέρχομαι μετά ὁ διαχώρημα , πρός κρίσις ἔρχομαι ὁ νόσος . δέω δέ ἐν πᾶς ὁ νόσημα λαπαρός ὁ κοιλία εἰμί καί εὔογκος . ὑδαρής δέ κάρτα , ἤ λευκός , ἤ χλωρός , ἤ ἐρυθρός ἰσχυρός , ἤ ἀφρώδης διαχωρέω , πονηρός οὗτος πᾶς . ἔτι δέ πονηρός , καί μικρός τε εἰμί , καί γλίσχρος , καί λευκός , καί ὑπόχλωρος , καί λεῖος . οὗτος δέ θανατώδης ἄν εἰμί ὁ μέλας , ἤ λιπαρός , ἤ πελιός , ἤ ἰώδης , ἤ κάκοδμος . ὁ δέ ποικίλος , χρόνιος μέν οὗτος , ὀλέθριος δέ οὐδείς ἥσσων · εἰμί δέ ὁ τοιοῦτος ξυσματώδης , καί χολώδης , καί πρασοειδής , καί μέλας , ποτέ μέν ὁμοῦ διεξέρχομαι ἀλλήλων , ποτέ δέ κατά μέρος . φῦσα δέ ἄνευ ψόφος καί πέρδησις διεξέρχομαι ἀγαθός · κρατύς δέ καί σύν ψόφος διέρχομαι ἤ αὐτοῦ ἀνειλέω · καί οὕτως διέρχομαι σημαίνω ἤ πονέω τις ὁ ἄνθρωπος , ἤ παραφρονέω , ἐάν μή ἑκών ὁ ἄνθρωπος οὕτως ὁ ἄφεσις ὁ φύσις ποιέω . ὁ δέ ἐκ ὁ ὑποχόνδριος πόνος τε καί κύρτωμα , ἐάν εἰμί νεαρός καί μή σύν φλεγμονή , λύω βορβορυγμός ἐγγίγνομαι ἐν ὁ ὑποχόνδριος , καί μάλα μέν διεξέρχομαι σύν κόπρος τε καί οὖρος καί φῦσα , ἐάν δέ μή , καί αὐτός δή περαιόω ὠφελέω · ὠφελέω δέ καί ὑποκαταβαίνω εἰς ὁ κάτω χωρίον .